Diari Oficial de la Generalitat Valenciana


Sumari del DOGV 5114, del 14-10-2005 (2005/10759)

Juí de separació contenciosa número 730/2002. Cèdula de notificació.
--------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/10339


Organisme emissor
:   Jutjat de Primera Instància Número 1 de Dénia

Tipus de document
:   Anunci

Juí de separació contenciosa número 730/2002. Cèdula de notificació. [2005/Q10755]
  
Procediment: assumpte civil 730/2002
  
Juí: separació contenciosa 730/2002
  
Part demandant: María Rosa Moreno Mas
  
Part demandada: Fernando Izquierdo Carranza
  
Sobre: separacions contencioses
  
Al juí a què es fa referència s'ha dictat la resolució el text de la qual, literalment, diu així:
  
«Atés el desconeixement de l'actual domicili o residència de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Butlletí Oficial de la Província d'Alacant per a portar a efecte la diligència de notificació de sentència, que té la decisió que, literalment, diu així:
  
?Decisió
  
Que amb l'estimació de la demanda formulada per María Rosa Moreno Mas, representada pel procurador el senyor Sastre Botella, contra Fernando Izquierdo Carranza, declarat en rebel·lia, acorde la separació dels esposos esmentats, amb tots els efectes legals consegüents i, en particular, amb les mesures següents:
  
l. S'atribuïx la guarda i custòdia del fill menor d'edat que va tindre el matrimoni, Andrés, nascut el 14 d'abril de 1985, de 17 anys d'edat (en la data de presentació de la demanda), a la mare. Ambdós progenitors exerciran la pàtria potestat.
  
Atesa l'edat del fill comú, s'establix un règim de visites ampli per al pare en relació amb el fill, i tenen plena llibertat per a comunicar-se i relacionar-se quan vulguen.
  
2. L'atribució de l'ús de l'habitatge conjugal i l'aixovar familiar a favor de la mare i del fill del matrimoni.
  
3. Com a contribució de l'espòs al sosteniment de les càrregues familiars i en concepte d'aliments per al fill, s'establix la quantitat de 250 euros mensuals. Esta quantitat s'haurà d'ingressar dins dels cinc primers dies de cada mes al compte corrent designat per l'esposa D.Q.I.W. amb c.c.c. número 0182/4434/00/7093128684, que s'incrementarà anualment d'acord amb les variacions que experimente l'índex de preus al consum, o el document que legalment el substituïsca.
  
4. S'establix una pensió compensatòria a favor de María Rosa Moreno Mas a càrrec de l'espòs, en la quantitat de 250 euros mensuals. Esta quantitat s'haurà d'ingressar dins dels cinc primers dies de cada mes al compte corrent designat per l'esposa H.P.K.Y. amb c.c.c. número 0182/4434/00/0955267506, que s'incrementarà anualment d'acord amb les variacions que experimente l'índex de preus al consum, o el document que legalment el substituïsca.
  
5. Es declara dissolta la societat de guanys.
  
No es fa expressa condemna en costes a cap de les parts.
  
Lliureu i uniu un certificat literal de la present a les actuacions i arxiveu l'original al lligall de sentències.
  
Comuniqueu la present resolució al registre civil on consta el matrimoni dels litigants.
  
Contra la present resolució, s'hi pot interposar un recurs d'apel·lació que s'haurà de preparar en el termini de cinc dies comptadors des del sendemà de la notificació.
  
Esta és la meua sentència, que pronuncie, mane i firme?».
  
I perquè valga de notificació en forma al demandat en parador ignorat, expedisc el present edicte.